**HVORDAN SER DU PÅ DITT PROSJEKT?**

*Et opplegg for kartlegge hvilket perspektiv du har på ditt prosjekt av professor Erling S. Andersen*

På neste side finner du utsagn som du kan se på som uttalelser om et prosjekt som du har et forhold til. Gjennom å ta stilling til hvilke som er dekkende for ditt syn, får du fram en god beskrivelse av hvilket perspektiv du har på prosjektet.

###### Du kan sammenlikne svarene dine med svarene fra andre som også kjenner prosjektet. Du kan da se om dere har det samme perspektivet på prosjektet. Hvis dere har forskjellige syn på prosjektet, er det nødvendig med arbeid for å skape fellesskap og felles oppfatninger.

###### Utfyllingsinstruks

Skjemaet viser for hvert tema to alternativer, som man kan se på motsatte ytterpunkter. Du tar stilling gjennom å angi hvilket alternativ som ligger nærmest ditt syn. Du angir ditt syn ved å markere på skalaen fra 1 til 7.

|  | 1 | 2 | 3 | 4 | 5 | 6 | 7 |  |
| --- | --- | --- | --- | --- | --- | --- | --- | --- |
| Hovedoppgaven for prosjektet er å utføre den beskrevne oppgaven |  |  |  |  |  |  |  | Hovedoppgaven for prosjektet er å bidra til en ønsket utvikling i den organisasjonen som mottar leveransene fra prosjektet |
| Prosjektsuksess betyr at prosjektet holder seg innenfor prosjekttriangelet (ferdigdato, budsjett og angitt kvalitet) |  |  |  |  |  |  |  | Prosjektsuksess betyr at prosjektet oppfyller hensikten med prosjektet selv om det innebærer at budsjett og ferdigdato overskrids |
| Prosjektmålene fastlegges ved starten av prosjektet og forblir de samme gjennom hele prosjektet |  |  |  |  |  |  |  | Prosjektmålene kan være bevegelige (de kan endres underveis i prosjektet) |
| En detaljert prosjektplan lages ved starten av prosjektet |  |  |  |  |  |  |  | En oversiktsplan lages ved starten av prosjektet. Detaljplaner lages underveis i prosjektet |
| Prosjektet bør ha en stor leveranse ved slutten av prosjektet |  |  |  |  |  |  |  | Prosjektet bør gi mulighet for en evolusjonær utvikling (mange leveranser fordelt utover i prosjektet) |
| Prosjektet skal levere så raskt som mulig |  |  |  |  |  |  |  | Prosjektet skal levere når det passer best for den mottakende organisasjonen |
| Prosjektet skal holde seg strengt til det gitte oppdraget |  |  |  |  |  |  |  | Prosjektet kan også ha en politisk rolle (bør påvirke beslutninger som har betydning for prosjektet) |
| Oppfølgingsoppgaven består i å kontrollere framdrift, budsjettbruk og kvalitet |  |  |  |  |  |  |  | Oppfølgingsoppgaven består i å skaffe seg et helhetlig bilde av situasjonen i prosjektet |
| Prosjektlederen skal fokusere på å fordele arbeidsoppgaver på medarbeiderne og følge opp at oppgavene blir utført |  |  |  |  |  |  |  | Prosjektlederen skal være visjonær, ha karisma, motivere, stimulere og vise omsorg |
| Prosjekteieren bør ha minimalt med involvering i prosjektet (bare komme inn hvis det oppstår problemer) |  |  |  |  |  |  |  | Prosjekteieren bør ha en kontinuerlig involvering og et tett forhold til prosjektet |